**Pumped Gabo a nagyszínpadon, a Balaton legmagasabb tornya, cirkuszi produkció a közönség felett és kiss cam**

**Extra újdonságok érkeznek a STRAND Fesztiválra!**

**Egy hét múlva, augusztus 20-án nyitja meg kapuit a STRAND Fesztivál Zamárdiban, ahol a K&H X Balaton Nagyszínpadon többek között a Purple Disco Machine, Paul Kalkbrenner, Dzsúdló, Desh, Beton.Hofi, Majka, a Bagossy Brothers Company és a Halott Pénz is színpadra lép. A koncertek mellett a szervezők számos különleges eseménnyel készülnek. A STRAND Cirkusz Mirage artistái Hundred Sins zenéjére adnak elő lélegzetelállító produkciót, Pumped Gabo saját nagyszínpados DJ szettel tér vissza Zamárdiba, de a Balaton legmagasabb tornyáról induló óriási csúszda, hatalmas tűzijáték, inkluzív futóverseny, valamint a legjobb balatoni strandételek és borok is várják a fesztiválozókat. A koncertek között pedig kiss cam is vadászik majd a szerelmesekre. A STRAND City útjait és tereit hazai zenészekről – Fábián Juliról, Siklósi Örsről, Somló Tamásról, DJ Palotairól, Cseh Tamásról, Hó Mártonról, Bódi László „Cipőről” – nevezik el. A fesztivál így állít emléket és tiszteleg a művészek előtt. Az pedig még mindig nem dőlt el, hogy ki lesz a fesztivál területén felépülő STRAND CITY polgármestere, a szervezők továbbra is várják a közönség javaslatait.**

A cirkusz világát idézve Vincze Tünde és artistái minden este a K&H X Balaton Nagyszínpadon és a küzdőtéren, a közönség fölött különleges légtornász attrakcióval készülnek. A STRAND Circus Mirage a fő fellépők közötti szünetekben varázsol el sok ezer nézőt: a 30 méter magas darun és hidakon a művészek a hajuknál fogva forognak a levegőben, és adnak elő látványos műsort. Az egyedi show zenei alapját Hundred Sins erre az alkalomra készítette. A produkció artistái minden este naplementekor a Balaton partján a bungee jumping darut is birtokba veszik majd. A Nagyszínpad környékén a koncertek között kiss cam pásztázza majd a várakozó tömeget, így a szerelmesek akarva-akaratlanul viszontláthatják magukat a kivetítőkön.

A Balaton legnagyobb tűzijátékát – tihanyi panorámával a háttérben – augusztus 20-án láthatja a közönség. Este 10 után indul a látványos parádé, amikor éppen véget ér a Purple Disco Machine, valamint a Geszti Sixty koncertje és mielőtt színpadra lép Paul Kalkbrenner. Ezen az estén a bárzongorista legenda, Fűzy Gábor is színpadra lép.

Idén is Zamárdiban épül fel a Balaton minden bizonnyal legmagasabb tornya. A STRAND Csúszda 26 méter magasságából egy 200 méter hosszú drótkötélpályán, a nagyszínpad közönségének feje felett csúszhatnak végig a bátor jelentkezők. A fesztivál új helyszíne a Sláger FM Panoráma színpad, amely egyedi módon a Balatonnak háttal épül fel, így a koncertek közben, előtt és után a páratlan panorámában is gyönyörködhetünk majd.

Zamárdi egyik legnagyobb rajongója minden bizonnyal Pumped Gabo, aki pontosan 10 évvel ezelőtt tűnt fel. A STRAND-nak is otthont adó helyszínen, a Balaton Sound idején kapta lencsevégre az Index csapata a még ismeretlen 19 éves fiút a vízparti konditeremben. Eleinte mémként terjedt a róla készült videó, de az évek során Gabót sokan megszerették, és rengetegen követik a DJ-t, a jószívű, kedves és eredeti figurát. Régi álma volt, hogy a nagyszínpadon zenélhessen, ami idén, a STRAND Fesztiválon megvalósul: augusztus 22-én délutántól az aznapi Valmar, T.Danny, Majka és Beton.Hofi koncertek kezdetéig Gabo és barátai veszik birtokba a nagyszínpadot és minden bizonnyal a teljes küzdőteret is. Pumped Gabo ráadásul saját helyszínnel is jelen lesz a fesztiválon. A vízparton felépülő Gaboland majdnem ugyanott kap helyet, ahol 10 évvel ezelőtt a karrierje elindult. Közel 40 éves amerikai kisbuszával érkezik, amellyel a mindennapokban is járja az országot. A partot saját maga díszíti fel Temuról rendelt dekorelemekkel és fényfüzérrel, ahol Gabo-koktélbár, napágyak, jóga, meditáció és természetesen sok-sok zene várja a fesztiválozókat.

Tovább bővül a STRAND CITY klubjában a podcastek köre is. Pándi Balázs újságíró, Beton.Hofi dobosa éppen ezer napja józan, beszélgetőtársa, Tilla pedig ugyancsak évekkel ezelőtt fordított hátat az italnak. A történetük tanulságos példája annak, hogy józanon is lehet boldogulni a művészvilágban. Kadarkai Endre Fűzy Gábor mellett egy másik napon a Balázs Kicks alapító-tulajdonosával, Pachert Balázzsal beszélget, aki 23 évesen az egyik legismertebb és legsikeresebb fiatal vállalkozó.

Idén először a Balatoni Kör idézi meg a „magyar tenger életérzést” a fesztiválon. Minden nap a BalatonBort palackozó pincészetek tartanak borkóstolót, és kipróbálhatjuk a balatoni strandételek legjobbjait. Pénteken a 2024-es Év Strandétele verseny győztese, a Mesés Lángos kóstoltat a Balatoni Kulináris Műhely fiataljaival, szombaton az idei év Strandétele győztesének remekét, a balatongyöröki Kicsi Csóka Bisztró Bivalytatár velőscsont csónakban elnevezésű fogásátízlelhetik meg a fesztiválozók. A balatonmáriafürdői A Pizza Sztori Harcsa-Supplijapediga büfé kategória nyerteseként szerepel az étlapon.

Augusztus 22-én délelőtt a STRAND bejáratától indulva a fesztivál és a FODISZ inkluzív családi futóversenyt rendez. Az esemény célja, hogy fogyatékossággal élő és ép futók közösen élhessék át a mozgás örömét egy biztonságos, befogadó környezetben. Minden induló ajándék pólót és emlékérmet kap, ráadásul az első 120 fő – fogyatékossággal élő személyek és kísérőik együtt – ingyenes belépőt kapnak a STRAND Fesztivál aznapi programjára.

A fesztivál idén is különleges módon tiszteleg a magyar zene nagyjai előtt. A Telekom STRAND CITY utcái és terei azoknak az elhunyt művészeknek a nevét viselik, akik zenéjükkel, személyiségükkel örökre nyomot hagytak bennünk. Idén is találkozhatsz Fábián Juli, Somló Tamás, Siklósi Örs és Dj Palotai nevét viselő utcákkal, és Hó Mártonnak, Bódi László „Cipőnek”, valamint Cseh Tamásnak is emléket állítunk. Így minden séta és minden koncerthez vezető út egy kicsit róluk is szól – az emlékezésről és a tiszteletről.

További információ, jegyek: <https://strandfesztival.com/>